คลังชงครม.ต่ออายุการเงิน-ลดภาษี
คลังเตรียมชงครม.ต่ออายุมาตรการการเงิน-ภาษีอุ้มเศรษฐกิจชายแดนใต้
24 ธ.ค. 2555

คลังเตรียมชงครม.ต่ออายุมาตรการการเงิน-ภาษีอุ้มเศรษฐกิจชายแดนใต้
แหล่งข่าวจากทำเนียบรัฐบาล เปิดเผยว่า การประชุมคณะรัฐมนตรี (ครม.) วันที่ 25 ธ.ค. กระทรวงการคลังจะเสนอครม.เห็นชอบต่ออ ายุมาตรการการเงินและมาตรการภาษีในเขตพัฒนาพิเศษเฉพาะกิจจังหวัดชายแดนภาคใต้ที่จะหมดอายุในวันที่ 31 ธ.ค.2555 ต่อไปอีก 2 ปีหรือตั้งแต่วันที่ 1 ม.ค.2556-31 ธ.ค.2557  
มาตรการดังกล่าว ได้แก่ 1.ลดอัตราภาษีเงินได้บุคคลธรรมดาและภาษีเงินได้นิติบุคคลสำหรับผู้มีเงินได้ท ี่มีสถานประกอบกิจการตั้งอยู่ในเขตพัฒนาพิเศษเฉพาะกิจ ในกรณีที่ได้รับเงินได้พึงประเมินจากการประกอบกิจการผลิตสินค้า การขายสินค้า หรือการให้บริการ ณ สถานประกอบกิจการนั้น 
2.ลดอัตราภาษีเงินได้บุคคลธรรมดาและภาษีเงินได้นิติบุคคลที่มีเงินได้จากการขายอสังหาริมทรัพย์ที่ตั้งอยู่ในเขตพัฒนาพิเศษเฉพาะกิจ 3.ลดอัตราภาษีเงินได้หัก ณ ที่จ่าย และคงจัดเก็บในอัตรา 0.1 % ของเงินได้ซึ่งเป็นราคาขายอสังหาริมทรัพย์ที่ตั้งอยู่ในเขตพัฒนาพิเศษเฉพาะกิจ
4.กำหนดให้ผู้มีเงินได้ที่ได้รับเงินได้จากการขายอสังหาริมทรัพย์ที่ตั้งอยู่ในเขตพัฒนาพิเศษเฉพาะกิจ ซึ่งถูกหักภาษีเงินได้ ณ ที่จ่ายแล้ว ได้รับยกเว้นไม่ต้องนำเงินได้ดังกล่าวมาคำนวณเพื่อเสียภาษีเงินได้ตามมาตรา 48 (1) (2) และ (4) แห่งประมวลรัษฎากร
5.ลดอัตราภาษีธุรกิจเฉพาะ และคงจัดเก็บในอัตรา 0.1% สำหรับรายรับก่อนหักรายจ่ายใด ๆ จากการขายอสังหาริมทรัพย์เป็นทางการค้าหรือหากำไร ทั้งนี้ เฉพาะการขายอสังหาริมทรัพย์ที่ตั้งอยู่ในเขตพัฒนาพิเศษเฉพาะกิจที่ได้กระทำในระหว่างวันที่ 1 ม.ค.2556 ถึงวันที่ 31 ธ.ค.2557
นอกจากนี้ จะมีการเสนอให้ครม.เห็นชอบให้กำหนดเรียกเก็บค่าจดทะเบียนการโอนและค่าจดทะเบียนการจำนองห้องชุด 0.01% การโอนห้องชุดโดยการขาย แลกเปลี่ยน ให้ และการโอนโดยทางมรดกให้แก่ทายาท หรือการจำนองห้องชุดที่ตั้งอยู่ในท้องที่จ.นราธิวาส ปัตตานี ยะลา 4 อำเภอ จ.สงขลา ตั้งวันที่ 1 ม.ค.2556 ถึงวันที่ 31 ธ.ค.2557
แหล่งข่าวระบุว่า กระทรวงการคลังยังเสนอต่ออายุมาตรการชดเชยส่วนต่างเบี้ยประกันภัย ภายใต้วงเงินงบประมาณปีละ 20 ล้านบาท ซึ่งจะสิ้นสุดลงในวันที่ 31 ธ.ค.2555 โดยมอบหมายให้คณะกรรมการกำกับและส่งเสริมการประกอบธุรกิจประกันภัย (คป ภ.) ดำเนินการต่อปีอีก 2 ปีหรือสิ้นสุดวันที่ 31 ธ.ค.2557  
พร้อมกันนั้น กระทรวงการคลังจะเสนอครม.เห็นชอบมาตรการสินเชื่อผ่อนปรนโดยธนาคารออมสิน มีระยะเวลาการขอกู้จนถึงวันที่ 31 ธ.ค.2556 ซึ่งที่ผ่านมาปริมาณการใช้สินเชื่อโดยเฉลี่ยภายใต้โครงการดังกล่าวอยู่ที่ประมาณ 60-70% ของวงเงินโครงการทั้งสิ้นจำนวน 25,000 ล้านบาท และให้สถาบันการเงินแต่ละแห่งใช้วงเงินที่เหลือให้เต็มวงเงินก่อน